ระเบียบคณะกรรมการสิทธิมนุษยชนแห่งชาติระเบียบคณะกรรมการสิทธิมนุษยชนแห่งชาติว่าด้วยหลักเกณฑ์และวิธีจ่ายค่าเบี้ยเลี้ยงและค่าเดินทางของพยานบุคคลพยานผู้ทรงคุณวุฒิ พยานผู้เชี่ยวชาญ และพนักงานเจ้าหน้าที่พ.ศ. ๒๕๔๕ อาศัยอำนาจตามความในมาตรา ๔ และมาตรา ๓๒(๔) แห่งพระราชบัญญัติคณะกรรมการสิทธิมนุษยชนแห่งชาติ พ.ศ. ๒๕๔๒ประธานกรรมการสิทธิมนุษยชนแห่งชาติโดยความเห็นชอบของคณะกรรมการสิทธิมนุษยชนแห่งชาติจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการสิทธิมนุษยชนแห่งชาติว่าด้วยหลักเกณฑ์ และวิธีจ่ายค่าเบี้ยเลี้ยงและค่าเดินทางของพยานผู้ทรงคุณวุฒิพยานผู้เชี่ยวชาญ และพนักงานเจ้าหน้าที่ พ.ศ. ๒๕๔๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้คณะกรรมการ หมายความว่า คณะกรรมการสิทธิมนุษยชนแห่งชาติประธานกรรมการ หมายความว่า ประธานกรรมการสิทธิมนุษยชนแห่งชาติกรรมการ หมายความว่า กรรมการสิทธิมนุษยชนแห่งชาติคณะอนุกรรมการ หมายความว่าคณะอนุกรรมการที่คณะกรรมการแต่งตั้งเพื่อปฏิบัติงานตามพระราชบัญญัติคณะกรรมการสิทธิมนุษยชนแห่งชาติพ.ศ. ๒๕๔๒พยานบุคคล หมายความว่า พยานบุคคลผู้ได้รับเชิญจากคณะกรรมการคณะอนุกรรมการ หรือพนักงานเจ้าหน้าที่ให้มาให้ถ้อยคำหรือทำความเห็นหรือเป็นพยานในการตรวจสอบการละเมิดสิทธิมนุษยชนพยานผู้ทรงคุณวุฒิ หมายความว่าพยานผู้ทรงคุณวุฒิเฉพาะด้านที่กฎหมายกำหนดหรือพยานผู้ทรงคุณวุฒิที่สถาบันที่เป็นทางการให้การรับรองรวมถึงพยานผู้ทรงคุณวุฒิที่คณะกรรมการกำหนดพยานผู้เชี่ยวชาญ หมายความว่าพยานผู้เชี่ยวชาญเฉพาะด้านที่กฎหมายกำหนดหรือพยานผู้เชี่ยวชาญที่สถาบันที่เป็นทางการให้การรับรองรวมถึงพยานผู้เชี่ยวชาญที่คณะกรรมการกำหนดพนักงานเจ้าหน้าที่ หมายความว่า บุคคลภายนอกที่คณะกรรมการแต่งตั้งขึ้นเพื่อช่วยเหลือการปฏิบัติงานในการตรวจสอบการละเมิดสิทธิมนุษยชนข้อ ๔ให้ประธานกรรมการสิทธิมนุษยชนแห่งชาติรักษาการตามระเบียบนี้กรณีมีปัญหาเกี่ยวกับการปฏิบัติตามระเบียบนี้ให้คณะกรรมการเป็นผู้วินิจฉัยชี้ขาดข้อ ๕ ให้พยานบุคคล พยานผู้ทรงคุณวุฒิพยานผู้เชี่ยวชาญ หรือพนักงานเจ้าหน้าที่ซึ่งเป็นบุคคลภายนอกที่คณะกรรมการหรือคณะอนุกรรมการ เชิญมาให้ถ้อยคำหรือทำความเห็นหรือเป็นพยานหรือเพื่อช่วยเหลือการปฏิบัติงาน มีสิทธิได้รับค่าเบี้ยเลี้ยง ค่าที่พักและค่าเดินทางตามระเบียบนี้พยานบุคคล พยานผู้ทรงคุณวุฒิหรือพยานผู้เชี่ยวชาญของคู่กรณีหรือที่คู่กรณีอ้างเป็นพยานไม่มีสิทธิได้รับค่าเบี้ยเลี้ยงและค่าเดินทางตามระเบียบนี้ เว้นแต่พยานบุคคล พยานผู้ทรงคุณวุฒิหรือพยานผู้เชี่ยวชาญที่เป็นพยานของคู่กรณีบางรายที่คณะกรรมการหรือคณะอนุกรรมการเห็นสมควรให้เบิกค่าเบี้ยเลี้ยงและค่าเดินทางตามระเบียบนี้ก็ได้ข้อ ๖ ให้พยานบุคคล พยานผู้ทรงคุณวุฒิหรือพยานผู้เชี่ยวชาญ ที่ได้รับหนังสือเชิญให้เป็นพยานหรือปฏิบัติหน้าที่ตามที่คณะกรรมการหรือคณะอนุกรรมการแจ้ง ให้มีสิทธิเบิกค่าเบี้ยเลี้ยงและค่าเดินทางได้ ดังต่อไปนี้(๑) ค่าเบี้ยเลี้ยง(ก) ให้พยานผู้ทรงคุณวุฒิหรือพยานผู้เชี่ยวชาญ เบิกได้ในลักษณะเหมาจ่ายเป็นรายวัน ๆ ละ ๑,๐๐๐ บาท(หนึ่งพันบาทถ้วน) ต่อคน(ข)ให้พยานบุคคลหรือพนักงานเจ้าหน้าที่เบิกได้ในลักษณะเหมาจ่ายเป็นรายวัน ๆ ละ ๓๐๐บาท (สามร้อยบาทถ้วน) ต่อคน(๒) ค่าพาหนะ(ก) ให้พยานผู้ทรงคุณวุฒิหรือพยานผู้เชี่ยวชาญ เบิกค่าพาหนะได้เท่าที่จ่ายจริง ถ้าเดินทางโดยเครื่องบินให้ใช้อัตราค่าโดยสารชั้นประหยัด(ข) ให้พยานบุคคล หรือพนักงานเจ้าหน้าที่เบิกค่าพาหนะได้เท่าที่จ่ายจริง ไม่เกินอัตราค่าโดยสารและค่าธรรมเนียมรถไฟปรับอากาศนอนชั้น๒ หรือรถโดยสารเดินทางปรับอากาศ ๒๔ ที่นั่ง กรณีนำรถยนต์ส่วนตัวเดินทางให้จ่ายเป็นค่าน้ำมันรถยนต์ในอัตรากิโลเมตรละไม่เกิน๒ บาท (สองบาทถ้วน)(๓) ค่าที่พัก(ก) ให้พยานผู้ทรงคุณวุฒิหรือพยานผู้เชี่ยวชาญ เบิกได้เท่าที่จ่ายจริง แต่ไม่เกินวันละ ๑,๖๐๐ บาท (หนึ่งพันหกร้อยบาทถ้วน)(ข) ให้พยานบุคคล หรือพนักงานเจ้าหน้าที่เบิกได้เท่าที่จ่ายจริง แต่ไม่เกินวันละ ๘๐๐ บาท (แปดร้อยบาทถ้วน)(๔) กรณีที่พยานบุคคลพยานบุคคลผู้ทรงคุณวุฒิ พยานผู้เชี่ยวชาญ หรือพนักงานเจ้าหน้าที่มีสิทธิเบิกค่าพาหนะและค่าที่พักจากส่วนราชการได้ให้มีสิทธิเบิกได้เท่าอัตราของส่วนราชการข้อ ๗ในกรณีที่พยานบุคคลผู้ใดไม่มีหนังสือเชิญจากคณะกรรมการ คณะอนุกรรมการหากคณะกรรมการ หรือคณะอนุกรรมการ เห็นสมควรจะอนุมัติให้พยานบุคคลผู้นั้นเป็นผู้มีสิทธิเบิกค่าเบี้ยเลี้ยงและค่าเดินทางก็ได้ข้อ ๘ ในกรณีที่พยานบุคคลผู้ใดที่มีสิทธิเบิกค่าเบี้ยเลี้ยงและค่าเดินทางจากส่วนราชการให้เลือกใช้สิทธิเบิกค่าเบี้ยเลี้ยงและค่าเดินทางเพียงทางใดทางหนึ่งเท่านั้นข้อ ๙หลักฐานการเข้าพักในโรงแรมหรือสถานที่พัก ให้แนบใบเสร็จรับเงินและใบแจ้งรายการของโรงแรมหรือสถานที่พักแนบมากับคำขอเบิกเงินด้วยข้อ ๑๐ค่าใช้จ่ายอื่นใดที่นอกเหนือจากที่ได้กำหนดไว้แล้วในระเบียบนี้ให้ปฏิบัติตามระเบียบแบบแผนของทางราชการประกาศ ณ วันที่ ๖ สิงหาคม พ.ศ. ๒๕๔๕เสน่ห์ จามริกประธานกรรมการสิทธิมนุษยชนแห่งชาติคณิตา/ปรับปรุง๑๓ สิงหาคม ๒๕๕๖[๑] ราชกิจจานุเบกษาเล่ม ๑๑๙/ตอนพิเศษ ๗๖ ง/หน้า ๓๘/๑๙ สิงหาคม ๒๕๔๕